שושנה חלוץ מרכזי

שושנה חלוץ מרכזי הוא סרט קומדיה ישראלי משנת 2014 בבימויו של שי כנות, על פי תסריט של עודד רוזן ובכיכובם של אושרי כהן, גל גדות, אלי פיניש, מריאנו אידלמן ויוסי מרשק. עלילת הסרט מתארת את סיפורו של כדורגלן מוכשר, הנאלץ להתחזות להומוסקסואל בעקבות הסתבכות עם מאפיונרים. הסרט צולם בחלקו במלון הרודס בתל אביב ובאצטדיון טדי בירושלים. עמי שושן (אושרי כהן) הוא כדורגלן מוכשר - חלוצה המרכזי הצעיר והמצטיין של קבוצת "בני ירושלים" וכוכב-על בבירה (על אף שלא מצוין בפירוש, "בני ירושלים" מתבססת בבירור על בית"ר ירושלים). ערב אחד, כאשר שושן יוצא לחגוג במועדון לילה ירושלמי את שעריו במשחק ליגה, הוא נתקל במירית בן הרוש (גל גדות) היפהפייה ומתאהב בה. בהיותו רווק חביב, אך לא חכם במיוחד, נהנתן ורודף שמלות, שושן מפלרטט עם מירית, מבלי לדעת שהיא "רכושו הבלעדי" של חיים "כושי" בוקובזה (אלי פיניש), ראש ארגון פשע ירושלמי. "כושי", עבריין סוציופת וקר-רוח, שחש פגיעה אנושה בכבודו מתכוון לחסל את שושן בו-במקום, אך בסופו של דבר, נעתר לתחינתו הנואשת של שושן, כי יוותר על עונש המוות וימירו בהשפלה כבדה. "כושי" מוכן לחוס על חייו של שושן, בתנאי אחד: שיכנס מסיבת עיתונאים בתוך שלושה ימים, ויבשר לאומה, בשידור חי, לפני ההנהלה, האוהדים וכל עם ישראל, שהוא הומוסקסואל גאה. עמי שושן (אושרי כהן) - חלוץ מרכזי צעיר ומצטיין של קבוצת "בני ירושלים", אשר נאלץ להתחזות להומוסקסואל, בעקבות הסתבכותו עם בוקובזה. מירית בן הרוש (גל גדות) - החברה של בוקובזה, שלבסוף הופכת למושא אהבתו וחברתו הטובה של עמי. חיים "כושי" בוקובזה (אלי פיניש) - הנבל הראשי של הסרט, מאפיונר עצבני. דדה בן שבת (מריאנו אידלמן) - הסוכן האישי של עמי. סמי אבו סאלח (יוסי מרשק) - סגנו ויד-ימינו הבכיר של בוקובזה, הנבל המשני בסרט. נחי (יניב ביטון) - אוהד הקבוצה וחבר של עמי. שוקולד, מנטה ומסטיק (זבולון מושיאשווילי, חיים זנאתי ויעקב זדה דניאל) - אוהדים של הקבוצה. פז וחיליק (עינת ויצמן ורותם קינן) - נציגי קהילת הלהט"ב. אייזיק דוידוף (צבי שיסל) - נשיא מועדון הקבוצה. לירן שמעוני (אנחל בונני) - שחקן בקבוצה. דראגיסטיות (ניקי גולדשטיין, ניסו שליו וטל קלאי) - זמרות במועדון. מוקי הוכמן (עמי סמולרצ'יק) - צלם ערוץ הספורט. פוקס (קובי מאור) - כתב ספורט. גברת שושן (מיקי קם) - אמא של עמי. מנהל הקבוצה (דדי זהר) - מנהל קבוצת בני ירושלים. המאמן (יהודה אליאס) - מאמן "בני ירושלים", אשר מעלה את עמי למגרש למורת רוחם של האוהדים. הרב קמינר (אלי גלפרין) - מורה בישיבה. מאיר איינשטיין (בתפקיד עצמו) - שדרן ספורט. מירי נבו (בתפקיד עצמה) - שדרנית ספורט. שרון פרי (בתפקיד עצמה) - שדרנית ערוץ הספורט. לצד הצלחה קופתית (הסרט מכר 62,000 כרטיסים תוך כעשרה ימים מיום יציאתו לאקרנים) לא זכה הסרט לחיבוק דומה מצד המבקרים. יעל ברנר (ynet) כתבה כי הסרט ”נושא מסר של סובלנות ומתיימר לחבק את הקהילה הלהט"בית [...] כאשר הוא עצמו חוטא בחיזוק סטריאוטיפים”; ומבקרים כדוגמת שמוליק דובדבני (ynet) וגידי אורשר (גלי צה"ל) חיוו דעה בלתי חיובית על הסרט. בעיתונות הזרה, לעומת זאת, זכה הסרט לביקורות אוהדות. המגזין האמריקאי-יהודי "Tablet Magazine" כתב במאמרו על הסרט כי ”שושנה חלוץ מרכזי אינו רק מצחיק, אלא גם בעל משמעות”. בטקס פרסי המדיה הגאה שנערך ב-2015 במסגרת TLVfest - הפסטיבל לקולנוע גאה בסינמטק תל אביב זכה השחקן יניב ביטון בציון לשבח על נראות להט"בית חיובית לשחקן בגין תפקידו כנחי בסרט. את המוזיקה המקורית לסרט הלחין דניאל סלומון. "שושנה חלוץ מרכזי", במסד הנתונים הקולנועיים IMDb (באנגלית) "שושנה חלוץ מרכזי", באתר Rotten Tomatoes (באנגלית) "שושנה חלוץ מרכזי", באתר ספר הקולנוע הישראלי "שושנה חלוץ מרכזי", באתר אידיבי "שושנה חלוץ מרכזי", במסד הנתונים הקולנועיים KinoPoisk (ברוסית) "שושנה חלוץ מרכזי", במיזם "אישים" לתיעוד היצירה הישראלית שושנה חלוץ מרכזי, קדימון הסרט באתר יוטיוב מיכל איטקין, ביקורת סרט: שושנה חלוץ מרכזי, באתר ראש1, 16 ביולי 2014 אור סיגולי, "שושנה חלוץ מרכזי", סקירה, בבלוג "סריטה", 17 ביולי 2014 שמוליק דובדבני, "שושנה חלוץ מרכזי": החמצה מהנקודה, באתר ynet, 18 ביולי 2014 יאיר רוה, ״שושנה חלוץ מרכזי״, ביקורת, בבלוג "סינמסקופ", 20 ביולי 2014 אורון שמיר, עכבר העיר, "שושנה חלוץ מרכזי": הכי פוגעני שיש, באתר הארץ, 17 ביולי 2014 אופיר איל, "שושנה חלוץ מרכזי" – ביקורת, באתר אידיבי, 21 ביולי 2014 מרלין וניג, “שושנה חלוץ מרכזי”: גל גדות מאכזבת, באתר Saloona,‏ 23 ביולי 2014 אורי קליין, למה "שושנה חלוץ מרכזי" כל כך גס ומופרך, באתר הארץ, 25 ביולי 2014 שירה סובל, ביקורת סרט: ״שושנה חלוץ מרכזי״ משעשע אך סטריאוטיפי, באתר "אנשי הספר", יולי 2014 יאיר רוה, "שושנה בשוט אחד", בבלוג "סינמסקופ", 1 באוגוסט 2014 עכבר העיר, צפו: גל גדות מככבת בקומדיית כדורגל, באתר הארץ, 23 ביוני 2014 אורון שמיר, עכבר העיר, "שושנה חלוץ מרכזי": הכי פוגעני שיש, באתר הארץ, 17 ביולי 2014 נירית אנדרמן, הקולנוע הישראלי נזכר סוף סוף שכדאי להצחיק את הקהל, באתר הארץ, 20 באוגוסט 2014 עכבר העיר, פרסי עכבר העיר: הסרט הישראלי הטוב של השנה, באתר הארץ, 23 בנובמבר 2014 יעל ברנר, עינת ויצמן: דעותי הפוליטיות פגעו לי בקריירה, באתר ynet, 17 ביולי 2014 שמוליק דובדבני, "שושנה חלוץ מרכזי": החמצה מהנקודה, באתר ynet, 18 ביולי 2014 גידי אורשר, ‏"שושנה חלוץ מרכזי" - פוסט בורקס, באתר גלי צה"ל, 20 ביולי 2014 Israeli Comedy Scores Points by Bringing Together Soccer and Gay Politics ג'ורג' אבני, ‏גיבורי הריאליטי של הקהילה: טום ואוריאל, באתר ‏מאקו‏, 30 בינואר 2015